Nikola Tesla

Nikola Tesla (srb.: Никола Тесла, Nikola Tesla; 1856–1943) byl srbsky i amerikansky izmyslitelj, inženjer elektrotehniky i mehaniky, futurist. Jest najvyše znany za jego vklad v stvorjeńje modernoj sistemy dostavky električnosti. Najglavne iznahodky Tesly sut polifazna sistema, obratno magnetično polje, asinhroničny motor, sinhroničny motor i teslovy transformator. On takože odkryl jedin iz sposobov generovati tok vysokoj čestoty, izdělal važny vklad v transmisiju i modulaciju radiosignalov i takože rabotal nad rentgenovymi lučami. Jego sistema poprěměnnyh tokov izdělala možlivym mnogo vyše prosto i vyše efektivno prědavanje električnosti črěz dolge razstojanja. On byl ključnym člověkom v procesu stvorjeńja hidroelektrostancije na vodopadu Niagara. Tesla rodil se 10 julija 1856 goda v Smiljanu, Avstrijska imperija (moderna Hrvatija). On umrěl 7 januara 1943 goda v vozrastu 87 lět v Ńju-Jorku, SŠA, v nudže. Jego ime imaje jedinica měry za gustost magnetičnogo polja. Tesla byl avtorom vyše 700 patentov v 25 krajah, iz ktoryh 112 sut v oblasti elektrotehniky. Čitati takože Věža Wardenclyffe Vněšnje linky Tutoj članok imaje prěvod iz članka «Никола Тесла» v Vikipediji na srbskom (spis avtorov; dozvoljen‌je CC BY-SA 4.0).